NACRT PRIJEDLOGA

Na temelju članka 15. stavka 1. Zakona o turističkoj pristojbi (Narodne novine 52/19, 32/20 i 42/20), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01 – vjerodostojno tumačenje, 129/05, 109/07, 125/08, 36/09,150/11, 144/12, 19/13 – pročišćeni tekst, 137/15 – ispravak, 123/17, 98/19 i 144/20), članka 1. stavka 2. Pravilnika o najnižem i najvišem iznosu turističke pristojbe (Narodne novine 71/19), članka 24. Statuta Zagrebačke županije ("Glasnik Zagrebačke županije" broj 17/09, 31/09, 4/13, 6/13-pročišćeni tekst, 5/18, 14/18, 18/18-pročišćeni tekst, 3/20, 23/20, 6/21, 10/21 – pročišćeni tekst i 29/23), i članka 64. Poslovnika Županijske skupštine Zagrebačke županije ("Glasnik Zagrebačke županije" broj 26/09, 5/13, 6/13-pročišćeni tekst, 28/17, 5/18, 14/18, 18/18 –pročišćeni tekst, 23/20, 34/20, 10/21 – pročišćeni tekst, i 42/21), Županijska skupština Zagrebačke županije, na \_\_ sjednici održanoj dana \_\_\_\_\_\_\_\_\_\_\_ 2023. godine donijela je

**ODLUKU**

**o visini turističke pristojbe za 2025. godinu**

**u Zagrebačkoj županiji**

**I.**

Ovom Odlukom se određuje visina turističke pristojbe po osobi i noćenju, visina godišnjeg paušalnog iznosa koji plaćaju osobe koje pružaju usluge smještaja u domaćinstvu i na obiteljskom poljoprivrednom gospodarstvu i visina godišnjeg paušalnog iznosa koji plaća vlasnik kuće, apartmana ili stana za odmor za sebe i članove uže obitelji za 2025. godinu u Zagrebačkoj županiji.

**II.**

Visina turističke pristojbe za osobe koje koriste uslugu noćenja u smještajnom objektu u kojem se obavlja ugostiteljska djelatnost, po osobi i noćenju na području Zagrebačke županije određuje se u iznosu:

|  |  |
| --- | --- |
| **Područje (JLS)** | **Razdoblje od 1.1. – 31.12.** |
| Grad: Jastrebarsko | 1,80 EUR |
| Gradovi: Samobor Velika Gorica  | 1,59 EUR |
| Gradovi: Ivanić-Grad Zaprešić Sveta Nedelja Dugo Selo Sveti Ivan Zelina VrbovecOpćine: Bedenica, Bistra, Brckovljani, Brdovec, Dubrava, Dubravica, Farkaševac, Gradec, Jakovlje, Klinča Sela, Kloštar Ivanić, Krašić, Kravarsko, Križ, Luka, Marija Gorica, Orle, Pisarovina, Pokupsko, Preseka, Pušća, Rakovec, Rugvica, Stupnik, Žumberak | 1,33 EUR |

**III.**

Visina turističke pristojbe za osobe koje koriste uslugu noćenja u smještajnom objektu u kojem se obavlja ugostiteljska djelatnost iz skupine Kampovi (Kamp i Kamp odmorište) po osobi i noćenju na području Zagrebačke županije određuje se u iznosu:

|  |  |
| --- | --- |
| **Područje (JLS)** | **Razdoblje od 1.1. – 31.12.** |
| Grad: Jastrebarsko |  1,20 EUR |
| Gradovi: Dugo Selo Ivanić-Grad Sveta Nedelja Sveti Ivan Zelina Samobor Zaprešić Velika Gorica Vrbovec  Općine: Bedenica, Bistra, Brckovljani, Brdovec, Dubrava, Dubravica, Farkaševac, Gradec, Jakovlje, Klinča Sela, Kloštar Ivanić, Krašić, Kravarsko, Križ, Luka, Marija Gorica, Orle, Pisarovina, Pokupsko, Preseka, Pušća, Rakovec, Rugvica, Stupnik, Žumberak | 1,06 EUR |

**IV.**

Visina godišnjeg paušalnog iznosa turističke pristojbe za osobe koje pružaju usluge smještaja u domaćinstvu po krevetu iznosi 46,45 EUR za sve jedinice lokalne samouprave na području Zagrebačke županije, izuzev za područje grada Jastrebarskog za koje iznosi 60,00 EUR.

Visina godišnjeg paušalnog iznosa turističke pristojbe za osobe koje pružaju usluge smještaja na obiteljskom poljoprivrednom gospodarstvu po krevetu iznosi 26,54 EUR za sve jedinice lokalne samouprave na području Zagrebačke županije, izuzev za područje grada Jastrebarskog za koje iznosi 40,00 EUR.

**V.**

Visina godišnjeg paušalnog iznosa turističke pristojbe za osobe koje pružaju usluge smještaja u domaćinstvu u kampu, kamp odmorištu ili kamp odmorištu – robinzonski smještaj za svaku smještajnu jedinicu određuje se u iznosu od 66,36 EUR, izuzev za područje grada Jastrebarskog za koje iznosi 70,00 EUR; a u istim vrstama na obiteljskom poljoprivrednom gospodarstvu po smještajnoj jedinici određuje se u iznosu od 33,18 EUR za sve jedinice lokalne samouprave na području Zagrebačke županije, izuzev za područje grada Jastrebarskog za koje iznosi 40,00 EUR.

**VI.**

Turistička pristojba koju plaća vlasnik kuće, apartmana ili stana za odmor u godišnjem paušalnom iznosu za sebe i članove uže obitelji za sve jedinice lokalne samouprave na području Zagrebačke županije iznosi:

|  |  |
| --- | --- |
|  | **Turistička pristojba**  |
| Prvi član | 7,96 EUR |
| Drugi član | 7,96 EUR |
| Za svakog sljedećeg člana | 3,32 EUR |

Za područje grada Jastrebarsko turistička pristojba koju plaća vlasnik kuće, apartmana ili stana za odmor u godišnjem paušalnom iznosu za sebe i članove uže obitelji iznosi:

|  |  |
| --- | --- |
|  | **Turistička pristojba**  |
| Prvi član | 10,00 EUR |
| Drugi član | 10,00 EUR |
| Za svakog sljedećeg člana | 5,00 EUR |

Turistička pristojba koju plaća vlasnik kuće, apartmana ili stana za odmor za sebe i sve osobe koje noće u toj kući, apartmanu ili stanu za odmor koji turističku pristojbu plaćaju po svakom ostvarenom noćenju, određuje se u visini utvrđenoj u članku 2. ove Odluke.

**VII.**

Za jedinice lokalne samouprave na čijem području nije osnovana turistička zajednica a koje spadaju u potpomognuta područja, odnosno od I. - IV. kategorije razvijenosti jedinica lokalne samouprave (Bedenica, Brckovljani, Dubrava, Farkaševac, Gradec, Orle, Pokupsko, Preseka, Rakovec, Žumberak) iznos turističke pristojbe umanjuje se za 30% od najnižeg iznosa za navedeno područje.

**VIII.**

Ova Odluka stupa na snagu osmog dana od dana objave u "Glasniku Zagrebačke županije".

KLASA:

URBROJ:

U Zagrebu, \_\_\_\_\_\_\_\_\_ 2023.

 PREDSJEDNICA

 ŽUPANIJSKE SKUPŠTINE

 ZAGREBAČKE ŽUPANIJE

 Martina Glasnović